Georgiy Chpagin

Georgiy Semyonovitch Chpagin (e rusianeg : Георгий Семёнович Шпагин), bet ganet d'ar 17 a viz Ebrel 1897 e Klyouchnikovo (Impalaeriezh rusian) ha marvet d'ar 6 a viz C'hwevrer 1952 e Moskov (URSS), a oa un ijinour ha krouer armoù-tan rusian.

 Buhez 
Servijout a reas Chpagin evel danvez-armeurer e arme an Impalaeriezh rusian adalek 1916. Etre 1918 ha 1920 e voe armeurer en ur rejimant eus an Arme ruz eus kêr Vladimir. E dibenn ar brezel diabarzh e krogas da labourat e uzin Kovrov. Eno e oa Vladimir Fedorov, krouer an Avtomat Fedorova, rener teknikel. El labouradeg-mañ e kejas ivez Chpagin gant Vasiliy Degtiarev, a zeuas da vezañ un armeurer brudet ivez war-lerc'h. Asambles pe o-unan e labourjont war veur a raktres armoù, en o zouez an DShK, mindrailherez ponner kentañ an arme ruz Gunsmith George Shpagin - creator of the legendary PCA, Top War, 07/05/2017 (lennet d'an 22/11/2025).

Anavezetoc'h eo c'hoazh Chpagin evit bezañ ijinet ar bistolenn-vindrailher PPCh-41, a zo unan eus armoù brudetañ hag implijetañ gant Soviediz da vare an Eil Brezel-bed HOUSTON Rob, STROYAN Christine (renerezh), Armes à feu de légende, Larousse, 2019, ISBN 978-2035979650, p. 208.

Mervel a reas Chpagin e 1952. E Moskov emañ e vez Georgy Semyonovich Shpagin, Find a Grave (lennet d'an 22/11/2025).

 Er sevenadur 

 Ur pezh 25 roubl en enor da c'hGeorgiy Chpagin ha d'ar PPSh-41 zo bet skoet gant Kevredad Rusia adalek 2019 Weapons Designer Georgy Shpagin, Bank of Russia (lennet d'an 22/11/2025).

 Daveennoù 

Rummad:Ganedigezhioù 1897
Rummad:Marvioù 1952
Rummad:Ijinourien URSS
Rummad:Krouerien armoù-tan
Rummad:Ijinourien Rusia